తక్కళ్లపల్లి వాసుదేవరావు

తక్కెళ్లపల్లి వాసుదేవరావు అలియాస్‌ ఆశన్న అలియాస్‌ రూపేశ్  కమ్యూనిస్టు పార్టీ నాయకుడు. ఆయన భారతదేశంలో నిషేధించబడిన కమ్యూనిస్ట్ పార్టీ ఆఫ్ ఇండియా (మావోయిస్ట్)  కేంద్ర కమిటీ సభ్యుడు. వాసుదేవరావు 2025 అక్టోబర్ 17 నాటికీ మావోయిస్టు పార్టీ దండకారణ్యం స్పెషల్‌ జోనల్‌ కమిటీ(డీకేఎస్‌జడ్‌సీఎం), స్టేట్‌ మిలటరీ కమిషన్‌(ఎస్‌ఎంసీ), నార్త్‌ సబ్‌ జోనల్‌ బ్యూరో(ఎన్‌ఎస్‌జడ్‌బీ) కార్యవర్గ సభ్యుడిగా వ్యవహరిస్తున్నాడు. ఆయన మావోయిస్టు పార్టీలో రాజకీయ వ్యూహాలు, సైనిక కార్యకలాపాల్లో ప్రచార విషయాల్లో కీలకంగా వ్యవహరించాడు.

జననం, విద్యాభాస్యం 
త‌క్క‌ళ్ల‌ప‌ల్లి వాసుదేవ‌రావు ములుగు జిల్లా, వెంకటాపూర్‌ (రామప్ప) మండలంలోని నర్సింగాపూర్‌ గ్రామంలో జన్మించాడు. ఆయన ఒకటో తరగతి నుంచి ఐదో తరగతి వరకు వెంకటాపూర్‌ మండలంలోని లక్ష్మీదేవిపేట ప్రభుత్వ పాఠశాలలో విద్యాభ్యాసం పూర్తి చేసి ఆ తరువాత అప్పటి హనుమకొండ మండలం కాజీపేటలోని ఫాతిమా స్కూల్‌లో సెకండరీ విద్యను పూర్తి చేసి కాకతీయ విశ్వవిద్యాలయంలో డిగ్రీ చదువుతూయూనివర్సిటీ సీపీఐ (ఎంఎల్‌) పీపుల్స్‌వార్‌ అనుబంధ రాడికల్‌ స్టూడెంట్‌ యూనియన్‌కు నాయకత్వం వహించాడు.
ఉద్యమంలో
త‌క్క‌ళ్ల‌ప‌ల్లి వాసుదేవ‌రావు విద్యార్థి దశలో మావోయిస్టు భావజాలానికి ఆకర్షితుడై 1991లో పీపుల్స్‌వార్‌ పార్టీలో చేరి 1999లో పీపుల్స్‌వార్‌ యాక్షన్‌ టీం సారథిగా పగ్గాలు చేపట్టి అదే సంవత్సరం హైదరాబాద్‌లో ఐపిఎస్ అధికారి ఉమేశ్‌ చంద్రను పట్టపగలే నడిరోడ్డుపై హత్య చేసిన ఆపరేషన్‌కు నేతృత్వం వహించినట్లు ప్రచారంలో ఉంది. ఆంధ్రప్రదేశ్ హోంమంత్రి ఎ.మాధవరెడ్డి ప్రయాణిస్తున్న కారును 2000 మార్చి 7న ఘట్‌కేసర్‌లో మందుపాతరతో పేల్చేసి చంపేయడం, 2003లో అలిపిరిలో ముఖ్యమంత్రి నారా చంద్రబాబు నాయుడు కాన్వాయ్‌ను క్లెమోర్‌మైన్‌తో పేల్చి హత్యాయత్నానికి పాల్పడిన దుశ్చర్యలలో కీలక పాత్ర పోషించాడనే కేసులు ఉన్నాయి.
ఆశన్న  కీలకపాత్ర పోషించిన దాడులు
 1999లో ఐపీఎస్ అధికారి ఉమేశ్ చంద్ర హత్య
 మాజీ హోం మంత్రి మాధవరెడ్డిపై దాడుల్లో కీలక పాత్ర
 చంద్రబాబు నాయుడిపై అలిపిరిలో జరిగిన దాడిలో కీలక పాత్ర
 మాజీ ముఖ్యమంత్రి నేదురుమల్లి జనార్దన్‌ రెడ్డి హత్యకు 2003, 2007లో దాడి ఆరోపణలు
 2019లో గడ్చిరోలిలో ఐఈడీ పేలుడు.. 15 మంది పోలీసులు మృతి
లొంగుబాటు
తక్కళ్లపల్లి వాసుదేవరావు 2025 అక్టోబర్ 17న 208 మంది మావోయిస్టులతో సహా జగదల్‌పూర్‌లో ఛత్తీస్‌గఢ్ ముఖ్యమంత్రి విష్ణు దేవ్ సాయ్, హోం మంత్రి విజయ్ శర్మల సమక్షంలో లొంగిపోయారు.   
ఇవి కూడా చూడండి 
 మల్లోజుల వేణుగోపాల్
 నంబాల కేశవ రావు
 గాజర్ల రవి

మూలాలు

వర్గం:తెలుగువారు
వర్గం:నక్సల్బరీ ఉద్యమం
వర్గం:మావోయిస్టులు
వర్గం:భారత కమ్యూనిస్టు పార్టీ(మావోయిస్ట్) నాయకులు